
Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 16.2 papunkčiu, nusprendžia:
Pakeisti gatvių geografines charakteristikas:
1. Judrėnų seniūnijoje, Judrėnų miestelyje esančios Kosmonautų gatvės (pagal pridedamą gatvių išdėstymo planą).
2. Veiviržėnų seniūnijoje, Daukšaičių kaime esančios Šveistralio gatvės (pagal pridedamą gatvių išdėstymo planą).
Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, LT-92251 Klaipėda) arba Regionų administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

[bookmark: _Hlk174085066]1. Parengto sprendimo projekto tikslai, uždaviniai (ko šiuo sprendimu norima pasiekti):
Pakeisti Kosmonautų gatvės Judrėnų miestelyje koordinates, nes Draugystės gatvės Pajudrio kaime ir Kosmonautų gatvės Judrėnų miestelyje koordinatės nesutampa. Šveistralio gatvė Daukšaičių kaime pratęsiama iki kaimo ribos.
2. Kaip šiuo metu yra teisiškai reglamentuojami projekte aptariami klausimai:
Vadovaujantis Lietuvos Respublikos vietos savivaldos įstatymo 15 straipsnio 2 dalies 26 punktu savivaldybės tarybos kompetencijai priskiriama sprendimų dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus. 
3. Kokios siūlomos naujos teisinio reguliavimo nuostatos ir kokių teigiamų rezultatų laukiama:
Koreguojamos gatvių geografinės charakteristikos, jog atitiktų teisės aktus.
4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:
Nėra.
5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:
Neprieštarauja Lietuvos Respublikos lygių galimybių įstatymui ir atitinka lygių galimybių principus.
6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:
Nėra.
7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):
Teikiamas tvirtinti sprendimo projektas dėl gatvių geografinių charakteristikų keitimo:
Judrėnų miestelyje esanti Kosmonautų gatvės ašinė linija trumpinama, jog tiksliai atitiktų su Draugystės gatvės ašine linija.
Daukšaičių kaime esanti Šveistralio gatvė pratęsiama iki kaimo ribos.
Sprendimo projektas iki Tarybos posėdžio viešinamas seniūnijų, kuriose suteikiami, keičiami ar naikinami gatvių pavadinimai, skelbimų lentose bei Savivaldybės internetinėje svetainėje.
8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:
Nėra.
9. Kiti, autoriaus nuomone, reikalingi pagrindimai, skaičiavimai ir paaiškinimai:
Nėra.
10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:
Iniciatoriai: Paslaugų ir civilinės metrikacijos skyrius. 
Sprendimo projekto rengėjas: paslaugų ir civilinės metrikacijos skyriaus vyriausioji specialistė Aušra Kundrotienė. 

